‘આપી’ના ચૂંટાયેલા પ્રમુખ ડો. નરેશ પરીખે જણાવ્યું હતું કે આ ઝુંબેશમાં ‘આપી’નાં બ્રાન્ડ એમ્બેસેડર મિસ વર્લ્ડ માનુષી છિલ્લર બનશે. માનુષી છિલ્લર ડોક્ટરો અને વિજ્ઞાનીઓના પરિવારમાંથી આવેલાં છે અને પોતે ગાયનેકોલોજિસ્ટ-કાર્ડિયાક સર્જન બનવા માગે છે, જેમણે ‘આપી’નાં બ્રાન્ડ એમ્બેસેડર બનવા સંમતિ દર્શાવી છે. માનુષી છિલ્લરે એક નિવેદનમાં જણાવ્યું હતું કે મને આ તક મળવા બદલ હું આભારી છું. હું મારું શ્રેષ્ઠ પ્રદાન કરવા આતુર છું. મેં મારા મેડિકલ સ્ટડીમાંથી એક વર્ષનો વિરામ લેવાનો નિર્ણય કર્યો છે. મારી કોલેજ મને ખૂબ સહાયરૂપ થાય છે.